Rikunarita-ORG/Wikinium huggingface dataset:
# Katy Perry

| Katy Perry |
| --- |
|  |
| Agtergrondinligting |
| Geboortenaam | Katheryn E. Hudson |
| Gebore | 25 Oktober 1984 (1984-10-25) |
| Oorsprong | Santa Barbara, Kalifornië, VSA |
| Genres | Pop, synthpop, gospel |
| Beroep(e) | Sanger |
| Instrumente | Stem, kitaar |
| Etikette | Capitol, Columbia |
| Webwerf | katyperry.com |

**Katheryn Elizabeth Hudson** (gebore 25 Oktober 1984), beter bekend onder haar verhoognaam **Katy Perry**, is 'n Amerikaanse sangeres-liedjieskryfster en musikant. Perry het in 2007 roem verwerf met haar internettreffer "Ur So Gay" en het verdere aansien behaal met haar deurbraakenkelsnit "I Kissed A Girl" (2008).

Hudson is in Santa Barbara, Kalifornië gebore en is deur Christen-pastoorouers grootgemaak. Sy het slegs na Christelik-evangeliese musiek geluister terwyl sy grootgeword het. Ná haar eerste jaar van hoërskool het sy begin om 'n musiekloopbaan te volg. Sy het 'n selfgetitelde evangeliealbum in 2001 as Katy Hudson vrygestel. Nadat sy 'n platekontrak met Capitol Music Group in 2007 onderteken het, het sy die verhoognaam Katy Perry aangeneem en het sy haar eerste hoofstroomalbum, *One of the boys*, vrygestel.

## Diskografie

* *Katy Hudson* (2001)
* *One of the Boys* (2008)
* *Teenage Dream* (2010)
* *Prism* (2013)
* *Witness* (2017)
* *Smile* (2020)

## Eksterne skakels

* Wikimedia Commons het meer media in die kategorie Katy Perry.
* (en)  Amptelike webwerf
# Indierock

**Indierock** is 'n versamelnaam vir 'n breë verwysing na 'n golf van alternatiewe rockmusiek wat aan die begin die 21ste eeu veral gewild geraak het. Dit word ook met post-punk, alternatiewe rock en grunge verbind.

Indie rock is oorspronklik die naam gegee aan 'n meer ondergrondse musiekgenre, afkomstig van onafhanklike rock. Wat deur die media as indie rock bestempel word is meer toeganklik as oorspronklike indie.

## Musiekgroepe

Enon, The Dodos, dEUS, Half Japanese, The Veils, Liam Finn, Sebadoh, Yo La Tengo, Blonde Redhead, Pavement, Sonic Youth, Dinosaur Jr, Fugazi, Les Savy Fav,

## Verwysings

## Eksterne skakels

* allmusic beskrywing
# Tim O'Reilly

| Tim O'Reilly |
| --- |
| Tim O'Reilly in 2009 |
| Gebore | 6 Junie 1954 Cork, Republiek van Ierland |
| Nasionaliteit |  Verenigde State |
| Beroep | Stigter en hoof uitvoerende beampte van O'Reilly Media |
| Webwerf | tim.oreilly.com |

Tim O'Reilly in 2007
Tim O'Reilly in 2008
**Tim O'Reilly** (Iers-Gaelies: *Tadhg Ó Raghallaigh*, 1954) is gebore in Cork, Ierland. Hy is die stigter van O'Reilly Media (voorheen O'Reilly & Associates) en ondersteuner van die vrye sagteware en oopbronbewegings.

O'Reilly was aanvanklik geïnteresseer in literatuur maar het na hy sy BA graad *cum laude* aan die Harvard Kollege in 1975 in die Klassieke behaal het, het hy betrokke geraak by die uitgee van rekenaarhandboeke. Hy beskryf sy maatskappy nie as 'n boek- of aanlynuitgewery of as 'n konferensie-organiseerder nie (alhoewel sy maatskappy al drie doen), maar as 'n tegnologie-oordragmaatskappy wat, "die wêreld verander deur die kennis van innoveerders te versprei." O'Reilly is op die Raad van CollabNet, en was of die raad van Macromedia tot hul 2005 samesmelting met Adobe. In Maart 2007, het hy MySQL AB se Raad van Direkteure aangesluit.

In 2001 was O'Reilly betrokke by 'n dispuut met Amazon.com, en het 'n leidende rol gespeel in regsaksie teen Amazon se eenklik-patent, en spesifiek Amazon se gebruik van daardie patent teen sy mededinger barnesandnoble.com. Die protes het geëindig met O'Reilly en Jeff Bezos se besoek aan Washington, D.C. ten einde te steun te werf vir patenthervorming.

In Desember 2006 het O'Reilly se uitgewery $10 000 aan Creative Commons geskenk, as deel van sy bevordering van die vry-kultuurbeweging.

## Eksterne skakels

* (en)  tim.oreilly.com O'Reilly se tuisblad en argief
* (en)  The Trend Spotter Wired Magazine profiel - Oktober 2005, "Tim O'Reilly built an empire on computer manuals and conferences that make sense of new technologies. Along the way he became the guru of the participation age."